2A Lower House

Alsó Ház  
  
A Kossuth utca végén, három házunk közül az első az Alsó Ház, rusztikus-stílusú, vidékies kivitelben. Ez az egyetlen házunk, ahol kert és terasz azonos szinten fekszenek, sőt, egy saját, külön bejáratú kis tó is jár hozzá. A kapu mögött, a ház előtti részen bőven akad parkolóhely is.  
  
Belépéskor az előszobában egy antik pad található, majd a nappali következik egy méretes kandallóval, illetve a hatalmas, teraszra néző üvegfallal, és végül a tágas, nyitott konyhát találjuk. Mindez meleg tónusú, barna-piros színekben pompázik. A stílbútorokat helyben rendeltük és újíttattuk fel, a konyhában pedig megtalálható minden, ami csak kellhet [PDF Inventory HU] egy egyszerű, vagy akár rendkívül komplex menüsor elkészítéséhez.

Innen van átjárás mindkét lenti hálószobába, melyekhez antik ágyneműs láda és egy-egy saját fürdőszoba tartozik. Az egyik fürdőszoba kádas, a másik akadálymentes, zuhanyzós. Mindkét hálószobából közvetlen kijárat nyílik a teraszra, amely továbbvisz a pázsithoz és a tóhoz. A nappaliból falépcsők vezetnek fel a kényelmes olvasósarokhoz és a különálló hálószobához. Mindhárom hálószobában két ágy van, melyek önállóan is használhatóak, vagy dupla ággyá alakíthatóak, igény szerint. A gépészeti szobában található egy mosógép, egy porszívó és más eszközök a napi takarításhoz.  
  
A terasz egy kényelmes kültéri asztallal, 6 székkel és egy nyugággyal is büszkélkedhet, melyhez kényelmes takarók is vannak a házban. A kertből privát faösvény vezet az úszómedencéhez. A hátsó ajtó mellett szabadtéri főzési lehetőség áll rendelkezésére: egy grillező és egy tűzhely a „legmagyarabb” élményhez, vagyis a bográcsozáshoz, melynek során elkészítheti saját gulyás levesét.