2B Middle House

Középső Ház  
  
A Kossuth utca végén, három házunk közül a második a Középső Ház, a 60-as éveket idéző, retró dizájnnal. Ez az egyetlen ház, melynek teraszához az eredeti helyén meghagyott kút is tartozik, valamint innen nyílik a legszebb kilátás a kertre. A kapu mögött, a ház előtti és mögötti részen bőven akad parkolási lehetőség is.  
  
A bejárat az előszobába vezet, amelyben egy igazi retró, műbőr mini-dívány található, innen nyílik a tágas nappali egy nagy kandallóval és üvegfallal a teraszra, illetve egy nagyméretű konyhával, a színek pedig a kék különböző árnyalataiból lettek összeválogatva. A stílbútorokat helyben rendeltük és újíttattuk fel, a konyhában pedig megtalálható minden, ami csak kellhet [PDF Inventory HU] egy egyszerű, vagy akár rendkívül komplex menüsor elkészítéséhez. A konyhafalat női magazinok tarkítják a 60-as évek Magyarországáról, a többi falon pedig szocreál műalkotások másai láthatóak.

A nappaliból elérhető mindkét lenti hálószobába, melyekhez egy-egy saját fürdőszoba tartozik. Az egyik fürdőszoba kádas, a másik akadálymentes zuhanyzós. Mindkét hálószobából közvetlenül elérhető a terasz, melynek lépcsői egyenesen a pázsithoz vezetnek. A nappaliból falépcsők vezetnek fel a kényelmes olvasósarokhoz és a különálló hálószobához. Mindhárom hálószobában két ágy van, melyek önállóan is használhatóak, vagy dupla ággyá alakíthatóak, igény szerint. A gépészeti szobában található egy mosógép, egy porszívó és más eszközök a napi takarításhoz.  
  
A teraszon van egy kényelmes kültéri asztal 6 székkel. A kertből egy közös fasétány vezet az úszómedencéhez. Lent a pázsiton szabadtéri főzési lehetőség áll rendelkezésére: egy grillező és egy tűzhely a „legmagyarabb” élményhez, azaz a bográcsozáshoz, melynek során elkészítheti saját gulyás levesét.