2C Upper House

Felső Ház  
  
A falu végén, három házunk közül az utolsó a modern és világos dizájnú Felső Ház. L-alakja miatt három házunk közül ennek van messze a legnagyobb terasza és zavartalan kilátást nyújt a völgyre. A kapu mögött, a ház előtti részen, tágas parkolóhely található.  
  
Belépéskor az előszobában egy fapad található, majd a nappali egy nagy kandallóval, illetve üvegfallal a hatalmas teraszra. Ezeket követi a tágas, nyitott konyha, mindez világos és zöldes színekben. A stílbútorokat helyben rendeltük és újíttattuk fel, a konyhában pedig megtalálható minden, ami csak kellhet [PDF Inventory HU] egy egyszerű, vagy akár rendkívül komplex menüsor elkészítéséhez. Innen átjárás nyílik mindkét lenti hálószobába, melyekhez saját fürdőszoba és újrafelhasznált anyagokból készült szekrények tartoznak. Az egyik fürdőszoba kádas, a másik akadálymentes, zuhanyzós.

Mindkét hálószobából közvetlenül ki lehet lépni a teraszra, ahonnan szabad kilátás tárul elénk a völgyre, és a lépcsőkről közvetlenül elérhető a pázsit. A nappaliból falépcsők vezetnek fel a kényelmes olvasósarokhoz és a különálló hálószobához. Mindhárom hálószobában 2 ágy van, melyek önállóan is használhatóak, vagy dupla ággyá alakíthatóak, igény szerint. A gépészeti szobában található egy mosógép, egy porszívó és más eszközök a napi takarításhoz.  
  
A terasz egy kényelmes kültéri asztallal, 6 székkel és egy nyugággyal is büszkélkedhet, melyhez kényelmes takarók is vannak a házban. A pázsitról egy közös faösvény vezet az úszómedencéhez. A hátsó ajtó mellett szabadtéri főzőalkalmatosságok állnak rendelkezésre: egy grillező és tűzhely a „legmagyarabb” élményhez, azaz a bográcsozáshoz, melynek során elkészítheti saját gulyás levesét.