2D Garden & Pool

Kert és Medence  
  
Az Irota EcoLodge külső területe jól tükrözi régió dombos karakterét: míg az Alsó Ház terasza és kertje egy szinten van és csak a halásztóhoz közel kezd lejteni, a Középső és Felső Ház kertjei jelentősen lejjebb vannak, mint a teraszaik. Ebből a két házból a lépcsők vezetnek a kertjeikhez. Az Alsó és középső Házak U-alakja garancia a teljesen privát időtöltésre teraszokon, az L-alakú Felső Ház pedig háromszor nagyobb méretű teraszt kínál. Utóbbi elhelyezkedése a falu legvégén teljes és zavartalan kilátást nyújt a gyönyörű környezetre.  
  
A kerteket fakerítés választja el egymástól. Mind e mellett, ha egy csoport az Alsó és Középső Házat is lefoglalja, a lakók könnyen átsétálhatnak egyik házból a másikba a kerítések kapuin át. A Középső és Felső Ház két átjárást biztosít, az egyiket a szomszédos parkolón át, a másikat pedig a közös kert végében. Ugyanezen a ponton találkozik a Középső és Felső Ház faösvényének közös szakasza, mely az úszómedencéhez vezet. Az Alsó Ház teljesen különálló sétánnyal rendelkezik.  
  
Minden kerti terület saját szabadtéri főzési lehetőséget is biztosít külön grillezővel, és főző területtel, lehetővé téve egy nagyon eredeti bográcsgulyás elkészítését a magyar hagyományok szerint.  
  
A nádassal övezett, 6x16 méteres és 1,5 méter mély úszómedence teljesen természetes, ami azt jelenti, hogy a növényzet és a két szűrő folyamatosan biztosítják a kiváló vízminőséget hozzáadott vegyszerek nélkül. A medence melletti fából készült napozóterasz frissítő zuhannyal és tíz fotellel biztosítja az Ön kényelmét. A medence minden nap alkonyattól este 10-ig víz alatti fényektől ragyog.