2 Accommodation

Szállás

Az Irota EcoLodge három tágas, elegáns és jól felszerelt nyaraló villából és egy közös, 6x16 méteres természetes úszómedencéből áll. Bár a házak egyes részleteikben kissé eltérnek, alapvetően hasonló beosztásúak és akadálymentesítve vannak.  
  
Minden háznak (170 m2) saját stílusa van: az Alsó Ház jellegében rusztikus, vidékies, a Középső Ház retró stílusú: az 1960-as évek világát idézi, míg a Felső Ház letisztult, modern dizájnról árulkodik.  
  
A házak különálló egységeket képeznek, ami garantálja a lakók teljes nyugalmát minden esetben. Ha az Ön csoportja több házunkat is kibérelné, a fakerítéseken levő kiskapuk biztosítják majd az egyszerű, házak közti átjárást.

Minden ház 2 kialakított parkolóhellyel is rendelkezik. Irotán korlátozott a mobil hálózati lefedettség, de a nyaralókban van vezetékes telefon és ingyenes WiFi használat az Önök kényelmére.

Ahogy a jól felszerelt, nagy konyha is sugallja, a villát teljesen önellátóra terveztük. Azonban, ha valamely napon nem vágyik főzni vagy grillezni, ám felfedezné a helyi, falusias, házi specialitásokat, örömmel kérjük fel a falu legjobb szakácsait, hogy készítsék el a vacsoráját. Érdeklődjön nálunk a lehetőségekkel, menü javaslatokkal kapcsolatban.  
  
Ha későn érkezik, vagy nem szeretne rögtön bevásárolni menni, rendeljen egy élelmiszer kosarat foglalási oldalunkon [3]. Bevásárlása már érkezéskor várja Önt otthonában.