4B Close By

Közelünkben

Irota közelében van még számos apró gyöngyszem [4B Longread History Valley HU], melyek jól felfűzhetőek egy autós túra vonalára, vagy a rettenthetetlenebbeknek akár kerékpárral is bejárhatják őket.  
  
Ezek közül érdemes megemlíteni például a martonyi kolostorromokat, a szendrői zsidó temetőt, a szalonnai gótikus templomot, a világ legnagyobb könyvét Szinpetriben, Magyarország legkisebb faluját (Szanticskát a maga mindösszesen három lakosával), valamint a bódvalenkei roma freskófalut.  
  
Szintén közel van Edelény, csupán 20 kilométerre Irotától. E kisváros különösen alkalmas a napi bevásárlásra, de büszkélkedhet még a nemrég teljesen felújított L'Huillier-Coburg-kastéllyal [[http://edelenyikastelysziget.hu/](http://edelenyikastelysziget.hu/" \t "_blank)] is. A kosztümös 3D játékfilm, melyet a kastélylátogatás elején vetítenek, még csak magyar nyelven érhető el, mégis mindenképp érdemes megnézniük a külföldi látogatóknak is.  
  
Az Aggteleki Nemzeti Park [[http://www.anp.hu/](http://www.anp.hu/" \t "_blank)] egy természetvédelmi és UNESCO Világörökségi Terület, mely gépkocsival mindössze 30 percnyire van Irotától. Legismertebb része, a Baradla barlang, egy 26 kilométer hosszú földalatti cseppkőbarlang-rendszer. Túrák mindkét oldaláról, Aggtelekről és  
Jósvafőről is indulnak. Igény szerint örömmel segítünk információval és helyfoglalásokkal.  
  
Miskolc [[https://www.hellomiskolc.hu/](https://www.hellomiskolc.hu/" \t "_blank)], a maga 170.000 lakosával, Budapest és Debrecen után Magyarország harmadik legnagyobb városa. Kellemes sétáló főutcája ellenére a város sajnos nem nevezhető különösebben szépnek. Ennek ellenére mégis érdemes idelátogatni: például Diósgyőr felújított erődje a város szélén megéri a fáradságot, főképp rendszeres színházi előadásai és fesztiváljai miatt. Az üdülőváros, Miskolctapolca, mely mára Miskolc részévé vált,  
barlangfürdőjéről [[http://www.barlangfurdo.hu/](http://www.barlangfurdo.hu/" \t "_blank)] híres, ahol a termálfürdők látogatói átúszhatják a barlangrendszert. A varázslatos Lillafüredi Kastélyszálló [[http://www.hunguesthotels.hu/hu/hotel/lillafured/hunguest\_hotel\_palota/](http://www.hunguesthotels.hu/hu/hotel/lillafured/hunguest_hotel_palota/" \t "_blank)] is ajánlott úti cél, nemcsak az odavezető kellemes és látványos erdei kisvasúti utazás miatt, hanem az út végén várakozó „Végállomás”étterem miatt is. A nagy és bőséges kínálatú piac a központban található Búza téren igazán kényelmes megoldás a friss áruk beszerzésére. Miskolc kocsival mintegy 45 perc alatt érhető el.