4C Further Away

Kicsit messzebb  
  
A borok szerelmeseinek vétek lenne kihagyniuk a világhírű Tokaji borvidéket [[http://tokajgrand.hu/](http://tokajgrand.hu/" \t "_blank)]. Nevét fővárosáról, Tokajról kapta, ám ténylegesen 17 egymáshoz közeli, önálló karakterű faluból áll. Sok bortermelő társaság üzemel itt, a kis családi borászatoktól a nagy nemzetközi vállalatokig, melyek általában nyitva állnak a látogatók előtt. A szervezett túrák, kóstolók és árusítás mellett gyakran ebéd  
és vacsoraszolgáltatásokat is nyújtanak. Előzetes foglalás ajánlott. Örömmel nyújtunk tanácsot, eligazítást, szervezünk látogatást vagy más egyebet vendégeinknek Tokajban is. Együttműködünk egy tökéletes angol tudású, kiváló sommelier-vel [[http://travel.tokajtoday.com](http://travel.tokajtoday.com" \t "_blank)] is. Örömmel végigvezeti külföldi vendégeinket a régión, vagy hoz kóstolásra borválasztékot Irotára.  
  
Míg Tokaj tökéletes célpont a fehérbor-kedvelőknek, Eger [[http://eger.hu](http://eger.hu" \t "_blank)] éppen vörösboráról (Egri Bikavér) híres. A városhoz közeli Szépasszonyvölgyben számos borospince van kóstolási lehetőséggel, bár azért eléggé turista-csalogató jelleggel.  A gyönyörű Eger maga is megér egy látogatást. Sokkal nyüzsgőbb és nagyobb turisztikai célpont, mint a többi hely, melyet itt bemutatunk. Azonban ahhoz,  
hogy odajussanak, öveket becsatolni és egy jó másfél órás autóútra kell felkészülniük.  
  
Akik átnéznének a határ túloldalára is, azoknak érdemes ellátogatni a szlovák Kassa [[http://www.visitkosice.eu/](http://www.visitkosice.eu/" \t "_blank)] (szlovákul: Košice, németül: Kaschau) városába. A francia Marseille és Kassa voltak 2013-ban Európa Kulturális Fővárosai, és ebből az alkalomból igazán látványos erőfeszítéseket tettek arra, hogy visszaállítsák a gyönyörű városközpont eredeti pompáját. Kassa irányában található Encs is, Magyarország egyik leghíresebb vendéglőjével, az „Anyukám Mondta” étteremmel [[http://www.anyukammondta.hu/](http://www.anyukammondta.hu/" \t "_blank)].