5 About Us

Magunkról  
  
Üdvözöljük honlapunkon! Örülünk, hogy ránk talált.  
  
Jóllehet 2007-ben költöztünk Magyarországra, Irotára csak 2010-ben jutottunk el. Egy ideje már rabul ejtett a táj, rendszeresen látogattuk a környéket, így elérkezett a következő lépés ideje: találni magunknak egy helyet, ahol letelepedhetünk és az álmunkat egy környezetbarát, luxus-nyaralóhelyről valóra válthatjuk.  
  
Irotára egy titokzatos ingatlan miatt érkeztünk, egy elhanyagolt, elhagyatott kúria [5 Longread Mansion HU] miatt, ami borzasztó állapotban volt, de a varázsa nem szűnt meg. Ahogy sokan mások hasonló körülmények között, mi is beleszerettünk és a következő három év alatt igazi otthonná [5 Longread Mansion HU] varázsoltuk.  
  
Ekkora már a falut [4A Longread History Irota HU] és lakóit is jól megismertük. Első benyomásunk helyes volt: Irota egy csodálatos lakóhely. Ez felbátorított minket, hogy a dolgokat a következő szintre emeljük. Létrehoztunk három nyaralóházat egy közös medencével [2 Accommodation HU] a falu egyik legszebb részeként számon tartott helyen. Az építkezés 2015 tavaszán kezdődött és egy évvel később el is készültünk vele.  
  
Jeroen van Drunen (Nijmegen, 1969): “Európai tanulmányokat és román nyelv és irodalmat tanultam az Amszterdami Egyetemen. 1997 és 2007 között a holland diplomácia szolgálatában dolgoztam otthon és külföldön. 2013-ban szereztem PhD fokozatomat az Amszterdami Egyetemen, kultúrtörténet szakterületen. Számos nyelvet beszélek, melyek közül a hollandot, angolt, németet, franciát, románt, magyart, olaszt, spanyolt és oroszt használom a leggyakrabban”.  
  
Lennard de Klerk (Noordwijkerhout, 1973): “Villamosmérnöknek tanultam a Delfti Egyetemen. A diploma megszerzése után több évig a Tebodin mérnöki és tanácsadó cégnek dolgoztam Hollandiában és Ukrajnában. 2004-ben megalapítottam saját cégemet, amely CO2-csökkentés és energia-takarékos projektek fejlesztésével foglalkozott a bolgár, ukrán és orosz nehéziparban. Hollandul, angolul, németül, magyarul és oroszul  
beszélek”.